open-index/open-wikipedia-markdown huggingface dataset:
Monsta (EP)

***Monsta*** je debutové EP britskej elektronickej skupiny I See MONSTAS (počas vydania ako MONSTA). Bolo vydané dňa 23. októbra 2012 cez vydavateľstvo OWSLA. Z EP boli vydaný singel „Messiah“, ktorý obsadil 154. miesto v rebríčku UK Singles Chart. Singel „Holdin' On“ dosiahol 48. miesto, a to hlavne kvôli dobrým predajom jeho remixu od Skrillexa a skupiny Nero. Takisto dosiahol 10. miesto v rebríčku UK Dance Chart a 3. miesto v rebríčku UK Indie Chart.

## Zoznam skladieb
Všetky skladby napísala a produkovala skupina I See MONSTAS.

## Referencie

## Zdroj

Kategória:EP z 2012
Kategória:Albumy skupiny I See MONSTAS
Múzejný presah

**Múzejný presah** () je termín, používaný zväčša v anglosaskom prostredí. Prostredníctvom metódy presahu, môže múzeum realizovať a prezentovať svoje služby mimo komunity, v ktorej primárne pôsobí. Patria sem aktivity, ako zapožičanie predmetov školám, múzejný autobus, pohyblivé výstavy, organizovanie aktivít pre širokú vernosť alebo činnosť webovej stránky.   

Hlavným zmyslom týchto aktivít je reagovať na príležitosti múzeí a osloviť širšie obecenstvo mimo stien múzejných budov. 

## Externé odkazy
* Museum Basics - Routledge 2012 

Kategória:Muzeológia
Poalej Cion

**Poalej Cion** (: פועלי ציון, doslova „Robotníci Sionu“) bolo marxisticko-sionistické robotnícke hnutie, ktoré vzniklo v rôznych mestách cárskeho Ruska, ale aj v iných častiach Európy a mimoeurópskych krajinách na začiatku 20. storočia potom, ako Bund odmietol sionizmus. Prvé moderné hnutie Poalej Cion v klasickom zmysle bolo založené v roku 1901 v ruskom Minsku (dnešné Bielorusko). V mandátnej Palestíne sa hnutie Poalej Cion pretransformovalo v roku 1919 na politickú stranu Achdut ha-avoda.

Teoretikom hnutia bol Ber Borochov.

## Literatúra
* 

## Referencie

## Zdroj
* 

Kategória:Politické strany v Britskom mandáte v Palestíne
Kategória:Sionistické organizácie
Kategória:Židovské politické strany
Kategória:Socialistické strany
Half Light

„**Half Light**“ je skladba britského drum and bassového producenta Wilkinsona. Na skladbe vokálne spolupracoval britský spevák-skladateľ Tom Cane. Skladba bola vydaná dňa 1. júna 2014 cez vydavateľstvo Ram Records ako šiesty singel z Wilkinsonovho štúdiového albumu *[[Lazers Not Included]]*.

## Zoznam skladieb

## Zostava a personál
* Vokály, textár&nbsp;– Thomas "Tom Cane" Havelock
* Producent, Programovanie&nbsp;– Mark Wilkinson
* Ďalší producent, syntetizátorové klávesy&nbsp;- Bradford Ellis
* Hudobné vydavateľstvo&nbsp;– RAM Records, Virgin EMI Records

## Referencie

## Zdroj

Kategória:Single z 2014
Kategória:Piesne Wilkinsona
Kategória:Drum and bassové piesne
Kategória:Piesne z 2013
Tuanake

**Tuanake** (pôvodný názov **Mata-rua-puna**) je atol v centrálnej časti súostrovia Tuamotu vo Francúzskej Polynézii.

Nachádza sa v strede súostrovia a jeho najbližšími susedmi sú atoly Hiti ( na juhovýchod), Katiu (necelých  na severoseverozápad) a komunitný atol Makemo ( na severovýchod). Centrálny ostrov Francúzskej Polynézie Tahiti je vzdialený  smerom na západo-juhozápad.

## Geografia atolu
Atol má oválny tvar, na dĺžku nepresahuje  a na šírku má . Lagúna má celkovú rozlohu , je plytká a dovnútra nevedie žiaden, pre lode splavný prieplav. Podobne ako u mnohých iných atolov v oblasti (Taenga, Makemo, Tahanea, Tuanake, Arutua, Hiti a i.), je jeho južná časť prstenca umiestnená iba tesne na úrovni hladiny oceánu, ale severná je tvorená vyšším a často takmer súvislým pásom súše s väčším zastúpením vegetácie.

Z geologického hľadiska je to koralový atol, umiestnený na vrchole podmorskej sopky, na ktorej ležia aj atoly Hiti, Katiu, Makemo a Tepoto.

## Dejiny
Prvý Európan, ktorý atol navštívil a je o tom písomná zmienka, bol 15. júla 1820 Faddej Faddejevič Bellinsgauzen, ktorý mu dal názov „Île Raevski“. Po ňom to bol 20. decembra 1840 Charles Wilkes so svojou veľkou americkou expedíciou z rokov 1838 – 1842 a atol pomenoval ako „Reid Island“.

Atol je trvale neobývaný, ale navštevovaný obyvateľmi susedných atolov s cieľom ťažiť kopru. Kvôli výskytu kriticky ohrozeného vtáctva je vstup na atol odmedzený.

## Fauna a flóra
Ostrov je domovom vzácneho trsteniarika atolového (*Acrocephalus atyphus*) z čeľade trsteniarikovitých a kriticky ohrozeného holubčeka bieloprstého (*Alopecoenas erythropterus*) z čeľade holubovité (Columbidae).

## Administratívne a geografické členenie
Geograficky patrí atol Tuanake k najväčšiemu zoskupeniu ostrovov v Tuamotu, Ostrovom Raeffsky. Tie zahŕňajú ešte aj atoly Anaa, Faaite, Tahanea, Motutunga, Takume, Raroia, Taenga, Nihiru, Makemo, Katiu, Hiti, Tepoto Sud, Marutea Nord, Haraiki, Aratika, Kauehi, Taiaro a Raraka.

Administratívne je atol súčasťou komunity Makemo, do ktorej patria ešte atoly Haraiki, Marutea Nord, Nihiru, Katiu, Hiti, Tepoto Sud, Takume, Raroia a Taenga.

## Referencie

## Externé odkazy
*Zoznam pôvodných názvov ostrovov Puamotu 
*Tuanake na tahitiheritage.pf 
*Tuamotu reed-warbler
*Polynesian Ground Dove 

## Zdroje
* Tahiti Heritage
* http://content.yudu.com/Library/A1nri0/PacificIslands/resources/21.htm
* 

Kategória:Atoly Tichého oceánu
Take You Higher

„**Take You Higher**“ je skladba britského drum and bassového producenta Wilkinsona. Bola vydaná dňa 24. marca 2013 cez vydavateľstvo Ram Records, ako druhý singel z jeho debutového albumu *[[Lazers Not Included]]*. Dosiahla 35. miesto v rebríčku UK Dance Chart a 21. miesto v rebríčku UK Indie Chart.

## Zoznam skladieb

## Referencie

## Zdroj

Kategória:Single z 2013
Kategória:Piesne z 2013
Kategória:Piesne Wilkinsona
Kategória:Drum and bassové piesne
Periboia (najáda)

**Periboia** (*Periboia*) je v gréckej mytológii manželka akarnanského kráľa Ikaria, syna spartského kráľa Periéra.  
      
Najáda Periboia sa vydala za Sparťana Ikaria, ktorého za mlada s bratom Tyndareom vyhnali zo Sparty. Ikarios sa následne usadil v Akarnanii, kde ho neskôr korunovali za kráľa. Periboia a Ikarios sa stali rodičmi synov, Thoanta, Damasippa, Imeusima, Aléta, Perilaa a dcéry Pénelopy, ktorá sa vydala za Laertovho syna Odysea. Odyseus potom dostal od rodičov Pénelopy ako svadobný dar ostrov Ithaku a stal sa tam kráľom.
  
## Referencie a bibliografia

Kategória:Postavy gréckej mytológie
Youngman

**Simon Smith**, viac známy ako **Youngman** je anglický MC a spevák vydavateľstva Digital Soundboy Records anglického DJa Shy FX.

Youngman je synom Simona "Bassline" Smitha z drum and bassovej skupiny Drumsound & Bassline Smith a vyrastal a žil v meste Derby v Anglicku. Bol tiež MC pre interpretov ako Breakage, Skream, Benga, Shy FX a skupinu vydavateľstva Digital Soundboy. V roku 2008 skončil Youngman na 2. mieste v kategórii Best Breakthrough MC na udeľovaní cien Drum & Bass Awards.

## Diskografia
* Drumsound & Bassline Smith ft. Youngman - Steal My Heart (12") (Liq-weed Ganja Recordings 2006)
* Crissy Criss & Youngman - Kick Snare / Pimp Game (V Records (2) 2009)
* Crissy Criss & Youngman* - Give You the World Part 3 (Technique Recordings 2010)
* Ho / One & Only (Digital Soundboy Recording Co. 2010)
* Crissy Criss & Youngman - Take You Higher (V Records (2) 2010)
* Drumsound & Bassline Smith ft. Youngman - 10 Years Of Technique Part 6 (Technique Recordings 2010)
* Crissy Criss & Youngman - Turn It Up / Stop (Technique Recordings 2010)
Mark System ft. Youngman - The Hold It E.P. (Digital Soundboy Recording Co. 2011)
* Tear It Out (CDr, Singel) Digital Soundboy Recording Co. 2011

## Referencie

## Zdroj

Kategória:Anglickí speváci
Kategória:Anglickí drum and bassoví hudobníci
Théodore Géricault

**Jean-Louis André Théodore Géricault** (* 26. september 1791, Rouen - † 26. január 1824, Paríž) bol maliar a grafik, hlavný predstaviteľ francúzskeho romantizmu.

## Život a kariéra
Narodil sa v Rouen vo Francúzsku. Pochádzal z bohatej rodiny a na maľovaní bol materiálne úplne nezávislý. V detstve prejavoval výtvarné nadanie, ktoré potom zdokonaľoval u slávneho maliara Carla Verneta, bol priateľom jeho syna Horace Verneta, a neskôr u Pierra Guerrina.

Roku 1811 sa zapísal na École des Beaux-Arts v Paríži. Už nasledujúci rok podniká na vlastné náklady študijnú cestu do Talianska, kde ho ohromilo umenie talianskej renesancie a najmä dielo Michelangela. Je tiež priťahovaný plátnami Petera Paula Rubensa. Po návrate do Francúzska tvorí stále pod vplyvom školy Dávidovej obrazy s tematikou koní, jazdecké scény, portréty prostých ľudí, krajiny. Postupne však si vytvára osobitý štýl maľovania, z ktorého vyžaruje aj celá jeho duša-farebná, energická, extravagantná osobnosť.

Z jeho diel sála extatické napätie v ktorom tvoril, kompozície vzbudzujúce vždy silné emócie. Pod vplyvom politických udalostí vytvára svoje prvé nesmrteľné diela tvoriace už prechod od neoklasicizmu k romantizmu.

Najslávnejším dielom jeho života je *[[Vor Medúzy]]* (1819) dramaticky znázorňujúci skutočný príbeh katastrofy lode Medúza, ktorá sa roku 1816 potopila a cestujúci, ktorých sa zachránilo 147, boli opustení posádkou lode a vydaní bez jedla aj pitia napospas moru a podnebiu. Po 2 týždňoch plavby, počas ktorých sa vyskytli aj prípady kanibalizmu sa zachránilo 15 pološialených ľudí (ďalších 5 zahynulo na palube lode Argus, ktorá ich zachránila). Príhoda, ktorá mala veľkú odozvu verejnosti aj politickú dohru, je na plátne podaná s takou drásavosťou a zmyslom pre tragiku, že dielo vyvolalo na Parížskom salóne roku 1819 spoločenský škandál.

V rokoch 1820-1821 sa zdržiava Géricault v Anglicku - odtiaľ pochádza séria obrazov *Dostihy v Epsome* (1821). Neskôr maľuje Géricault rad portrétov duševne chorých v psychiatrickej liečebni (olej i grafika). Podľa svojich obľúbených tém bol Géricault nazývaný aj maliarom koní a bláznov. Niektorými expertmi je označovaný za najnadanejšieho maliara, akého svet kedy mal.

Géricault trpel tuberkulózou chrbtice - tzv. mallum Potti, napriek tomu rád jazdil na koni. A tento koníček mu bol osudný - zomrel na následky pádu z koňa. Je pochovaný na parížskom cintoríne Père-Lachaise (vpravo od centrálnej kaplnky) - na jeho náhrobku je na medenej doske vyrytý v malom formáte obraz *Vor Medúzy*.

## Galéria

Súbor:Théodore Géricault - Le Radeau de la Méduse.jpg|Vor medúzy, *Le Radeau de la Méduse* (1817-1818)
Súbor:Jean Louis Théodore Géricault 001.jpg|*Le derby d'Epsom* (1821)
Súbor:Jean Louis Théodore Géricault 009.jpg|*Portrait of a Woman Suffering from Obsessive Envy*
Súbor:Théodore Géricault - L'Aliéné.jpg|*L'Aliéné* (1822)
Súbor:GericaultHorseman.jpg|*Le Chasseur de la Garde* (1812)


## Iné projekty

## Zdroj

Kategória:Francúzski maliari
Kategória:Maliari romantizmu
Kategória:Osobnosti pochované na Père-Lachaise
Kategória:Osobnosti z Rouenu
Kategória:Absolventi École nationale supérieure des beaux-arts
Železničná trať Ústí nad Labem – Děčín

|}
**Železničná trať Ústí nad Labem – Děčín východ** (v cestovnom poriadku pre cestujúcich označená číslom **073**). Trať vedie cez Ústí nad Labem-Střekov do Děčína po pravom brehu rieky Labe. Dvojkoľajná elektrifikovaná trať, súčasť celoštátnej dráhy, prechádza dvoma tunelmi. 

## História
List povolenia Františka Jozefa Prvého z 25. júna 1870 udelil koncesionárovi právo k stavbe a užívaniu železnice rušňovej (okrem iných dráh) z Nimburka k hraniciam ríšskym u Děčína. Koncesionári zaväzujú sa, že počnú vystaviť v šiestich mesiacoch a dokončia stavbu aj zavedú verejnú jazdu po nej v štyroch rokoch.

Dráhu vlastnila a prevádzkovala spoločnosť *Rakúska severozápadná dráha* od októbra 1874 až do svojho zoštátnenia 1. januára 1908.

Elektrifikácia trate prebehla v rokoch 1962, 1963. Vlečka do prístavu v Děčíne bola otvorená v roku 1893.

## Prevádzka na trati
V roku 1900 boli podľa vtedajšieho cestovného poriadku v prevádzke tieto stanice: Střekov, Svadov, Valtíře, Velké Březno, Malé Bžezno, Přerov, Těchlovice, Jakuben, Nebočany, Křišvice, Ves St. město, Děčín

## Nadväzujúce trate
### Ústí nad Labem-Střekov
*Trať 072 Lysá nad Labem – Všetaty – Mělník – Velké Žernoseky – Ústí nad Labem Střekov – Ústí nad Labem západ
### Velké Březno
*Zubrnická museální železnice Velké Březno – Zubrnice (oficiálne vedená ako vlečka); pôvodne pokračovala Lovečkovice – Verneřice, Úštěk horní n.

### Děčín východ horní nádraží
*Trať 081 Děčín hl. n. – Benešov nad Ploučnicí – Česká Lípa hl. n. / Česká Kamenice – Jedlová – Rybniště – Krásná Lípa – Rumburk

## Referencie

* 

## Iné projekty

## Externé odkazy
* http://www.zelpage.cz/trate/ceska-republika/trat-073 Na ZelPage.cz
* Elektronický archív vlakových cestovných poriadkov ČD a ČSD (ČD od decembra 2002 + české trate ČSD 1981/1982)

Ústí nad Labem - Děčín východ
Elektronika 60

náhľad|Elektronika 60М

**Elektronika 60 **() bol počítač vyrobený v Sovietskom zväze spoločnosťou Elektronika so sídlom v meste Voronež. Bol to klon LSI-11 (vyrobený Digital Equipment Corporation). Prístroj sa stal známy vďaka faktu, že preň bola naprogramovaná prvá verzia hry Tetris.

CPU *Elektronika 60* bol priamo osadený na doske spolu s 15IE-00-013 terminálom a I/O zariadeniami. Hlavná výpočtová jednotka je umiestnená na M2 CPU doske.

Technické špecifikácie M2 CPU:
* Dĺžka slova: 16 bit
* Adresný priestor: 32K-slov (64KB)
* Veľkosť RAM: 4K-slová (8KB) 
* Počet inštrukcií: 81
* Maximálna rýchlosť: 250 000 operácií za sekundu
* Pretečenie po: 32 bit
* Počet VLSI čipov: 5
* Rozmery dosky: 240 × 280 mm

Originálna verzia Tetrisu bola pre tento počítač vytvorená programátorom Alexejom Pažitnovom. Pretože Elektronika 60 nemala žiadny grafický koprocesor, boli bloky tvorené z textu.

## Referencie

## Externé odkazy
* Images of the Electronika 60M 
* Archive software and documentation for Soviet computers UK-NC, DVK and BK0010. 

## Zdroj

Kategória:Domáce počítače
Zemanovaload

***Zemanovaload*** je britská filmová komédia, ktorú v roku 2005 napísal a režíroval Jayson Rothwell. Hlavné úlohy vo filme stvárnili Ed Byrne, Georgina Chapman a Olivia Colman.

## Dej filmu

Spisovateľ John Davies píše scenáre pre mydlové opery. John trpí obsedantno-kompulzívnou poruchou, čo ho núti každý deň vykonávať množstvo nezmyselných rituálov, napr. opakovane umýva čistú podlahu vo svojom byte atď. Keď ho opustila milenka, nemohol sa s tým vyrovnať a rozhodol sa pre pomstu. Zaumienil si, že vymení bývalú milenku za najpríťažlivejšiu a najkrajšiu ženu na svete. Začal teda hľadať na internete a zistil, že v Česku žije jedna pôvabná modelka, ktorá sa preslávila svojou nenapodobiteľnou krásou. Jej meno je Veronika Zemanová a jej fotografie okúzľujú používateľov internetu na celom svete a patria medzi najsťahovanejšie fotografie modeliek. Len čo zbadal Veronikine fotografie, okamžite sa do nej zamiloval a od tejto chvíle túži stretnúť sa s ňou.

## Externé odkazy
* 
* 

## Zdroj
* 

Kategória:Filmy z 2005
Kategória:Filmy podľa názvu
Kategória:Britské filmové komédie
Lavonova aféra

**Lavonova aféra** bol politický škandál spojený s nevydarenou tajnou izraelskou operáciou proti Spojeným štátom a Spojenému kráľovstvu v lete roku 1954, ktorej cieľom bolo vyprovokovať USA k vojne proti Egyptu. 

Operácia s krycím menom ***Susannah*** mala zabrániť uzavrieť britsko-egyptskú zmluvu o odchode britských jednotiek z oblasti Suezského prieplavu a odovzdať správu nad prieplavom do egyptských rúk. Malo sa tak stať pomocou sérii bombových útokov na britské a americké ciele v Egypte (kultúrne a informačné centrá, banky, kiná, knižnice), ktoré by narušili dôveru medzi Egyptom a Západom. Vina za tieto akcie mala padnúť na Moslimské bratstvo, egyptských komunistov a na „nešpecifikované živly“ či „miestnych nacionalistov“. V nastávajúcom ovzduší nedôvery by potom britská vláda nestiahla svoje vojenské jednotky od Suezského prieplavu.

Po odhalení akcie vypukol škandál známy ako Lavonova aféra. Izraelský minister zahraničia Pinchas Lavon síce odmietol, že by o tejto operácii vedel, nakoniec však pod tlakom odstúpil. Izrael zastával k operácii Susannah 50 rokov odmietavý postoj, v roku 2005 však prezident Moše Kacav udelil žijúcim účastníkom oficiálne uznanie.

## Referencie


## Zdroj
* 

Kategória:Arabsko-izraelský konflikt
Kategória:Terorizmus
Marek Frimmel

**Marek Frimmel** (* 10. november 1992, Bojnice) je profesionálny slovenský futbalista hrajúci ako záložník.

## Klubová kariéra
S futbalom začínal v Snine. Po dovŕšení žiackeho veku prešiel do Prievidze. 

Na svoj prvý zápas medzi mužmi nastúpil 7. augusta 2011 v drese novovzniknutého klubu FC Baník Horná Nitra. Na konci sezóny prestúpil do cogoňligového Trenčína. Premiéru v Corgoň lige mal 25. augusta 2012 proti Slovanu Bratislava. V lete 2013 nastúpil v dvoch zápasoch kvalifikácia Európskej ligy UEFA.
Na jar 2014 odišiel na hosťovanie do treťoligového Nového Mesta nad Váhom, kde pomohol domácim futbalistom vybojovať 2. ligu.

V lete 2014 odišiel na hosťovanie do treťoligovej Nemšovej, v rokoch 2015 - 2018 hral za FK Pohronie.

29. decembra 2019 prestúpil do MFK Skalica.

## Referencie

## Externé odkazy
* Hráčsky profil 
* AS Trenčín 
* FC Baník Horná Nitra 

Kategória:Osobnosti z Bojníc
Kategória:Slovenskí futbalisti
Kategória:Futbaloví stredopoliari
Kategória:Hráči FC Baník Horná Nitra
Kategória:Hráči FK AS Trenčín
Kategória:Hráči AFC Nové Mesto nad Váhom
Kategória:Hráči FK Slovan Nemšová
Margaréta z Anjou (1273 – 1299)

**Margaréta z Anjou** (* 1273 – † 31. december 1299) bola grófka z Anjou a z Maine, prvá manželka Karola z Valois, uchádzača o európsku kráľovskú korunu.

Bola dcérou neapolského kráľa Karola II. a Márie, dcéry uhorského kráľa Štefana V. 16. augusta 1290 sa v Corbeil vydala za Karola z Valois, mladšieho syna francúzskeho kráľa Filipa III. Ako veno dostala grófstva Maine a Anjou a počas deväťročného manželstva porodila šesť detí:
* Izabela (* 1292 – † 1309) ∞ 1297 bretónsky vojvoda Ján III.
* Filip VI. (* 1293 – † 22. august 1350), francúzsky kráľ ∞ 
** 1/ 1313 Jana Burgundská (* 1293 – † 1348)
** 2/ 1350 Blanka Navarrská (* asi 1333 – † 1398)
* Jana (* 1294 – † 7. marec 1342) ∞ 1305 gróf Viliam III. Holandský  (1286 – † 1337) 
* Margaréta (* 1295 – † 1342) ∞ 1310 Guy I. de Châtillon, gróf z Blois a Dunois († 1342)
* Karol II. (* 1297 – † 26. augusta 1346), gróf z Alençonu ∞ 1314 grófka Jeanne z Joigny († 1336) 
* Catherine (1299 – † 1300)

## Referencie


## Externé odkazy
* Genealógia-mittelalter.de

## Zdroj

Kategória:Narodenia v 1273
Kategória:Úmrtia 31. decembra
Kategória:Úmrtia v 1299
Kategória:Princezné
Kategória:Anjouovci
Múzeá na Slovensku

[náhľad|Mestské múzeum v [Bratislava|Bratislave]]
**Múzeá na Slovensku** spĺňajú kultúrne a náučné poslanie. 

## História
* v roku 1873 na území dnešného Slovenska existovalo 5 múzeí (vrátane Matičného múzea)
* v roku 1893 bola založená Muzeálna slovenská spoločnosť, a činnosť vykonávalo 12 múzeí
* v roku 1918 po vzniku Česko-Slovenska existovalo 24 múzeí
* v roku 1939 v čase vzniku Slovenského štátu bolo v prevádzke 25-30 múzeí
* po skončení druhej svetovej vojny (1945 – 1946) existovalo 24-27 múzeí
* v roku 1955 na Slovensku fungovalo 43 múzeí
* v roku 1966 existovalo 84 múzeí
* v roku 1970 je registrovaných 128 múzeí a pamätných izieb
* v roku 1980 bolo na Slovensku 79 múzeí, 16 galérií, 54 pamätných izieb a okolo 50 pamätných domov (spolu 199 múzejných zariadení)
* v roku 1988 existovalo 82 múzeí a galérií (z toho 18 galérií) s 23 pobočkami (spolu 115 zariadení)
* v roku 1998 bolo v prevádzke 71-75 múzeí a 20 galérií a ich pobočiek
* v roku 2002 je registrovaných 74 múzeí (okrem galérií)

## Súčasnosť
17. mája 2014 sa na Slovensku konal 10. ročník podujatia Noc múzeí a galérií. 

## Referencie

## Zdroj
* MRUŠKOVIČ, Š. - DARULOVÁ, J. - KOLLÁR, Š.: Múzejníctvo, muzeológia a kultúrne dedičstvo. Banská Bystrica: FHV UMB, 2005, s. 105.

## Externé odkazy
* Zoznam múzeí na Slovensku
Majstrovstvá Európy v americkom futbale 2010

**Majstrovstvá Európy v americkom futbale 2010** boli v poradí 12. Majstrovstvá Európy v americkom futbale mužov, ktoré organizuje Európska federácia amerického futbalu (EFAF). Konali sa od 24.31. júla 2010 v troch nemeckých mestách: Frankfurt nad Mohanom, Wetzlar a Wiesbaden (všetky v Hesensku), za účasti 6 tímov. Nemecko bolo organizátorom európskeho šampionátu druhýkrát, predtým hostilo turnaj v roku 1989, v Hamburgu. Svoj druhý titul získalo domáce . Vo finále zdolalo , ktoré získalo svoju prvú medailu.

Turnaj zároveň slúžil ako kvalifikácia na Majstrovstvá sveta 2011, ktoré sa uskutočnili v Rakúsku. Kvalifikovali sa na ne 2 najlepši družstvá. 

## Kvalifikácia

## Štadióny

## Výsledky
### Základné skupiny
#### Skupina A

#### Skupina B

### Play off
#### Stretnutie o 5. miesto

#### Stretnutie o 3. miesto

#### Finále

## Konečné poradie

## Referencie

## Zdroje

* ME 2010 na oficiálnej stránke Európskej federácie amerického futbalu  
* ME 2010 v archíve Európskej federácie amerického futbalu  
* Oficiálna stránka Nemeckej federácie amerického futbalu 

Kategória:Majstrovstvá Európy v americkom futbale
Kategória:Americký futbal v 2010
Americký futbal
Ján Pavol

**Pápež Ján Pavol** môže byť:
* Ján Pavol I. (1978)
* sv. Ján Pavol II. (1978 - 2005)

## Pozri aj
* Zoznam pápežov
* Ján (pápež)
* Pavol (pápež)

Kategória:Pápeži
Kategória:Kresťanské zoznamy
Kevin Saunderson

**Kevin Maurice Saunderson** (* 5. september 1964, Brooklyn, New York, USA), viac známy ako **Kevin Saunderson**, je americký elektronický hudobník. Vo veku 9 rokov sa presťahoval do Belleville v štáte Michigan (predmestie Detroitu), kde navštevoval školu Belleville High School, na ktorej sa spoznal s Derrickom Mayom a Juanom Atkinsom. Saunderson s Mayom a Atkinsom (často nazývaní ako "Belleville Tree") sú považovaní za zakladateľov žánru techno, predovšetkým však žánru Detroit techno.

## Mená
Saunderson tvoril pod viacerými menami, vrátane týchto:
*E-dancer
*Esseray
*Inner City (pôvodne Inter City)
*Kaos
*Keynotes
*Kreem
*KS Experience
*Reese
*Reese & Santonio
*Reese Project
*Tronikhouse
*The Elevator

## Zdroj

Kategória:Dídžeji USA
Kategória:Kluboví dídžeji
Kategória:Dance hudobníci USA
Kategória:Elektronickí hudobníci
Kategória:Techno hudobníci
Kategória:Remixéri
Kategória:Osobnosti z Brooklynu
Markéta Vondroušová

**Markéta Vondroušová** (* 28. jún 1999, Sokolov) je súčasná česká profesionálna tenistka.

## Tenisová kariéra
Markéta začala hrať tenis, keď mala päť rokov. Vo svojich štrnástich rokoch hrala po prvý raz na juniorskom grandslame. Bolo to na antukovom grandslame v Paríži (Roland Garros). Pri svojej premiére sa v dvojhre dostala do semifinále a vo štvorhre s Američankou Catherinou Cartan Bellisovou až do finále. Pri prvom štarte na legendárnom Wimbledone potvrdila česká talentovaná tenistka svoju kvalitu v mladom veku, keď sa prebojovala až do semifinále. 

## Iné projekty

## Externé odkazy
* WTA Profil
* ITF Profil
* Olympedia
* Profil na sieti Facebook

Kategória:Českí tenisti
Kategória:Osobnosti zo Sokolova
Asteropaios (mytológia)

[náhľad|Achilles bojuje v rieke Skamandros, autor:[Johann Balthasar Probst (1673 - 1748)]]
**Asteropaios** (*Asteropaios*) je v gréckej mytológii syn Pélegóna, syna riečneho boha Axia a Periboie.  

Asteropaios bol syn Pélegóna a vnuk riečneho boha Axia a Periboie, najstaršej dcéry Akessamena, kráľa Pierie. Po útoku Achájcov na Tróju sa Asteropaios zapojil do trójskej vojny ako spojenec trójskeho kráľa Priama.

Asteropaios je postavou Homérovej Iliady. V dvanástom speve, počas trójskeho útoku na achájske hradby, pod velením trójskeho princa Hektora, Asteropaios velí ich spojencom Paionom bojujúcim po boku lýkijských vojenských oddielov, vedených Glaukom a Sarpedónom. Pevné hradby vybudované z kameňov ich spoločnému náporu nakoniec nevydržali a vojsko spojencov preniklo do achájskeho tábora.

Keď neskôr achájsky hrdina Achilles zatlačil Trójanov až k rieke Skamandros, kde ich potom nemilosrdne vraždil, odvážny Asteropaios sa s ním pustil do boja. Asteropaios, ktorý ovládal vynikajúco hod oboma rukami, hodil po Achillovi súčasne dva oštepy. Prvý oštep zasiahol Achillov štít, zatiaľ čo druhý ho zasiahol do pravého predlaktia odkiaľ mu vytryskla krv. Asteropaios bol jediný bojovník, ktorý dokázal v boji spôsobiť Achilleovi krvavé zranenie. Avšak Achillea aj tak zabiť nedokázal a sám sa stal jeho obeťou, keď bol prebodnutý mečom.

Na pohrebných hrách, ktoré sa konali na počesť hrdinu Patrokla, Achilles daroval Asteropaiovu zbroj z bronzu a lesklého cínu víťazovi súťaže v zápase s oštepom. 
  
## Referencie a bibliografia

Kategória:Postavy gréckej mytológie
Kategória:Trójska vojna
Elektrický rušeň 361

**Elektrický rušeň 361** je dvojsystémový rušeň vyrábaný pre Železničnú spoločnosť Slovensko. Ide o komplexnú rekonštrukciu strojov 163 ZSSK v spoločnosti ŽOS Vrútky. V novembri 2009 sa začalo pracovať na prvom prototype  - rekonštrukcií strojov 361.001. Ako základ bol použitý košický stroj 163.053-2, pričom jeho elektrická časť bola v priebehu roku 2009 sčasti použitá pri oprave požiarom poškodenej 362.006 z ktorej vznikol z hľadiska výkonu i riadiacej elektroniky určitý medzistupeň vývoja medzi radami 362/363 a radom 361.

Z pôvodného radu 163 zostala zachovaná len skriňa a upravené podvozky, vrátane trakčných motorov a brzdových jednotiek. Hlavnou výhodou, okrem predĺženia životnosti, je rekonštrukcia jednosystémového HDV pre jednosmernú napájaciu sústavu 3 kV na vozidlo dvojsystémové - 3kV js / 25kV 50 Hz. 

Toto HDV vie vyvinúť rýchlosť 140 km/h, ale vďaka počiatočným poruchám sa pristúpilo k vývoju radu 361.1, ktorého maximálna rýchlosť je 160 km/h. Lokomotívy radu 361.0 medzitým prešli úpravou na 160 km/h.

Z dôvodu plánovaného montovania vlakového zabezpečovača ETCS na ďalšie rušne od 361.110 sa číslovanie zmenilo a ďalší rušeň bol prerobený pod číslom 361.120 a tak čísla 361.111 až 361.119 boli vynechané, pravdepodobne pre lepšie rozlišovanie týchto rušňov. V roku 2022 došlo na stroji čísla 361.129-0 k dosadeniu vlakového zabezpečovača ETCS pri hlavnej oprave v ŽOS Vrútky.

## Iný projekt

## Externý odkaz
Základné informácie o rušňoch radu 361, na stránkach ŽOS Vrútky

361
361
Icarus

„**Icarus**“ je skladba francúzskeho electropopového producenta Madeona. Bola vydaná dňa 24. februára 2012 na digitálne stiahnutie v Spojenom kráľovstve. Dodatočne bolo tiež predaných 500 kópií rozšíreného mixu na vinylových platniach. Singel dosiahol v rebríčku UK Singles Chart 22. miesto. Grafika obalu singla znázorňuje horizont mesta Sydney. Skladba sa tiež objavila v soundtracku videohry *[[Forza Horizon]]*.

## Zoznam skladieb

## Referencie

## Zdroj

Kategória:Single z 2012
Kategória:Francúzske piesne
Ján XVII.

**Ján XVII.** (rodným menom *Giovanni Sicco*; * ?, Rím, Pápežský štát – † 6. november 1003, Rím, Pápežský štát) bol 140. pápež rímskokatolíckej cirkvi. Pápežský úrad zastával od 16. mája 1003 do svojej smrti.

## Pápežstvo
Za pápeža ho zrejme vybral Ján II. Crescencius, ktorý mal v tom čase moc nad pápežstvom. O pontifikáte Jána XVII. sa veľa nevie. Jediným jeho zaznamenaným činom bolo poslanie poľského misionára a jeho brata šíriť kresťanstvo medzi Slovanmi. Nie je známe ako zomrel. Na jeho epitafe sa spomínanú traja jeho príbuzní, vysokí cirkevní hodnostári – biskup, diakon a *secundicerius* (hodnostár lateránskej kancelárie).

## Pozri aj

* Zoznam kardinálov vymenovaných Jánom XVII.

## Iné projekty

## Zdroj
* 

Kategória:Úmrtia 6. novembra
Kategória:Úmrtia v 1003
Kategória:Talianski pápeži
Caswell Bay

náhľad|Caswell Bay v auguste 2011.
**Caswell Bay** () je zátoka a populárne rekreačné stredisko na juhovýchod od polostrova Gower, neďaleko mesta Swansea vo Walese, v blízkosti dediny Mumbles.

Prístup na pláž je jednoduchý. Za piesočnatou plážou sa nachádza rekreačný park. Caswell je ideálny pre surfing a tiež pre rekreačný pobyt v blízkych hoteloch. Pláž často dostáva ocenenie „Blue Flag“.

V roku 2006 bol Caswell Bay zaradený denníkom *[[The Guardian]]* zaradený medzi 50 najlepších pláží v Spojenom kráľovstve.

## Referencie


## Zdroj
*

Kategória:Geografia Walesu
Anglesey Coastal Path

náhľad|Rozcestník
**Anglesey Coastal Path** je 200 kilometrov dlhá cesta na pobreží ostrova Anglesey v severnom Walese. Ide o súčasť cesty Wales Coast Path.

Cesta prechádza pozdĺž pobrežia cez veľkú časť ostrova Anglesey. Sú tu dve výnimky; prvá je súkromné panstvo *Plas Newydd* a druhá okolo ústia rieky Afon Alaw medzi dedinami Llanfachraeth a Llanynghenedl. Cesta začína a končí v obci Holyhead a pozdĺž ostrova prechádza proti smeru hodinových ručičiek.

## Referencie


## Iné projekty

## Externé odkazy
* Oficiálna stránka

## Zdroj

Kategória:Anglesey
Haunting / Workout

„**Haunting / Workout**“ je dvojsingel na A strane britského DJa Andyho C, ktorý bol vydaný dňa 3. novembra 2013 cez drum and bassové vydavateľstvo Ram Records. Singel „workout“ dosiahol 188. miesto v rebríčku UK Singles Chart a 26. miesto v rebríčku UK Dance Chart. Skladby boli vydané z jeho mix albumu *[[Nightlife 6]]*.

## Zoznam skladieb

## Pozície v rebríčkoch
### Pre „Workout“

## Referencie

## Zdroj

Kategória:Single z 2013
Kategória:Piesne Andyho C
Kategória:Drum and bassové piesne
Kategória:Piesne z 2013
Haïdar el Ali

**Haïdar el Ali** (* 27. február 1953, Louga, Senegal) je senegalský ekológ a politik, prezident *Africkej federácie zelených strán* ()

## Životopis
Pôvodne bol inštruktorom potápania. Je aj riaditeľom Oceánia v Dakare.

Bojuje aktívne proti nadmernému rybolovu. Na jeho podnet skupina potápačov čistí oceán pri pobreží Senegalu od 3&nbsp;000 opustených rybárskych sietí a pascí rýb. Dodnes už bolo odstránených viac ako tretina.

Ako ekológ vzdeláva všetky vrstvy obyvateľstva o potrebe života v harmónii s prírodou. Vďaka jeho aktivitám si obyvatelia Senegalu začali uvedomovať dôležitosť rešpektovania životného prostredia a boja proti nerovnováhe spôsobenej človekom, a to najmä v mangrovoch. V roku 2009 prišiel s myšlienkou, že zasadí 30 miliónov rastlín mangrovníka v Casamanke.

V apríli 2012 bol menovaný ministrom životného prostredia a ochrany prírody.

## Externé odkazy
*« Haïdar El Ali, homme politique, plongeur biologiste, spécialiste de l'environnement marin : "Depuis l’avènement de l’Alternance, le Sénégal vit une civilisation du ''Jiroo''" »  (article de Mame Aly Konte dans *Sud Quotidien*, 7 septembre 2007)
*« France 3, vu du ciel: rencontre de Yann Arthus Bertrand avec Haïdar El Ali et les défenseurs de l'environnement au Sénégal.»

## Zdroj

Kategória:Ekológovia
Kategória:Senegalskí politici
Železničná trať Častolovice – Solnice

|}
**Železničná trať Častolovice – Solnice** (v cestovnom poriadku pre cestujúcich označená číslom **022**) je jednokoľajová regionálna trať. Slúži najmä ako napojenie okresného mesta Rychnov nad Kněžnou.

## Dejiny
Dráhu vlastnila spoločnosť Rychnovsko-solnická místní dráha od sprevádzkovania trate 26. októbra 1893 až do svojho zoštátnenia 1. januára 1949. Linka bude elektrifikovaná do konca roku 2020.

### Čo vypovedajú staré cestovné poriadky
V roku 1900 boli podľa vtedajšieho cestovného poriadku v prevádzke tieto stanice: Častolovice, Častolovice z, Rychnov n Kn., Solnice

## Nadväzujúce trate
*Častolovice
**Trať 021 Týniště nad Orlicí – Častolovice – Doudleby nad Orlicí – Letohrad

## Referencie

## Iné projekty

## Externé odkazy
*Trať na ZelPage.cz 
*Elektronický archív vlakových cestovných poriadkov ČD a ČSD (ČD od decembra 2002 + české trate ČSD 1981/1982)

## Zdroj

Častolovice - Solnice
Kategória:Doprava v okrese Rychnov nad Kněžnou
Železničná trať Čejč – Ždánice

náhľad|Historický motorový vozeň M240.0113 v zastávke Želetice (2005)
náhľad|Zachovalá zastávka Krumvíř (2010)
náhľad|Zarastené koľajiska stanice v Ždániciach s napoly strhnutou staničnou budovou (2010)
**Železničná trať Čejč – Ždánice** (trať **256**) o dĺžke 25,267 km medzi obcami Čejč a Ždánicami sa začala stavať v roku 1906, od roku 1908 slúžila nákladnej doprave a o rok neskôr aj osobnej. Hlavným dôvodom pre stavbu bola preprava cukrovej repy, osobná doprava bola až druhoradá, zastávky aj stanice preto často vznikali v značnej vzdialenosti od obcí, čo sa stalo trati osudné.

V sedemdesiatych rokoch trať postihli zosuvy pôdy, ale bola opravená. Osobná doprava postupne slabla, až bola roku 1998 zastavená. Nákladná doprava do Ždánice pokračovala do roku 2003, kedy bola ukončená prepravná zmluva tunajšej šrubárni. K 25. októbru 2006 bol koncový úsek Uhřice u Kyjova – Ždánice úradne zrušený.. Z Uhřic prebiehala vozba ropy z neďalekých ložísk, ale po napojení ložísk na ropovod Družba zostáva zvyšok trati bez úžitku.

V júli 2008 rozhodol Drážní úřad na popud SŽDC o fyzickej likvidácii úseku Uhřice – Ždánice, k čomu došlo v júni 2010. Zvyšok trate do stanice Uhřice by mal byť prevedený medzi vlečky.

SŽDC v roku 2010 požiadala o zrušenie trate. 16. decembra 2010 však požiadala o prerušenie konania, pretože MMND a. s. vyjadrila záujem využívať trať na prepravu ropy v cisternových vozidlách. Ministerstvo dopravy 29. decembra 2010 prerušilo konanie na 90 dní. Ku koncu roku 2011 podala obec Terezín u Čejče žiadosť o prevod vlastníctva dráhy. Dňa 13. 6. 2012 prijala vláda ČR uznesenie, ktorým schválila materiál Pravidlá prevodu regionálnych dráh na nových nadobúdateľov, na základe čoho SŽDC, sa ako navrhovateľ správne konanie o zrušení dráhy regionálnej prerušil (23. 7. 2012) a neskôr vzal späť. (15. 9. 2012)

## Popis trate
Na trati sa nachádzali alebo nachádzajú tieto zastávky a stanice:
* Čejč - stanica spoločná s traťou 255 Zaječí – Hodonín
* Terezín u Čejče - zastávka na okraji rovnomennej obce - budova strhnutá
* Krumvíř - obývaná stanica s nákladiskom na okraji rovnomennej obce, zastávka vo veľmi zachovalom stave
* Klobouky u Brna - dopravňa, ďalej do Ždánic sa pokračuje úvraťou
* Bohumilice na Morave - zastávka asi 2 km od obce zrušená v 70. alebo 80. rokoch 20. storočia
* Dambořice - zastávka asi 2,5 km od rovnomennej obce, pôvodný prístrešok bol zničený po ukončení osobnej dopravy
* Uhřice u Kyjova - dopravňa asi 4 km od obce, bližšie sú jej však obce Násedlovice a Žarošice
* Želetice - zastávka s nákladiskom na okraji rovnomennej obce, osud budovy je neistý
* Dražůvky - zastávka na okraji rovnomennej obce, búda tunajšej zastávky zlikvidovaná
* Věteřov - zastávka asi 2 km od obce zrušená v 70. alebo 80. rokoch 20. storočia
* Ždánice - koncová dopravňa asi 1 km od obce, z ktorej pokračuje vlečka do šrubárne. Staničná budova bola strhnutá. Vlečka do šrubárne už vytrhaná

## Referencie

* 

## Iné projekty

## Externé odkazy
* O železnici do Uhřice majú záujem už len naftár Hodonínsky denník 4.1.2011
* cejc-zdanice.cz 

Čejč - Ždánice
Penrhyn Quarry

thumb|Penrhyn Quarry, približne 1900
**Penrhyn Quarry** je bridlicový lom, ktorý sa nachádza v blízkosti obce Bethesda v severnom Walese.

Koncom devätnásteho storočia išlo o najväčší bridlicový lom na svete. Hlavná jama je takmer 1,6 km dlhá a 370 m hlboká; v dobe najväčšej slávy tu pracovalo viac ako 3 000 zamestnancov. Neskôr boli otvorené väčšie bane v Číne, Španielsku a Spojených štátoch amerických. Penrhyn je dodnes najväčším britským bridlicovým lomom, ale pracuje tu už len okolo dvoch stoviek zamestnancov.

## Dejiny
Dejiny lomu Penrhyn siahajú do sedemdesiatych rokov osemnásteho storočia, kedy ho založil Richard Pennant, neskoršie barón Penrhynský. Je však pravdepodobné, že sa tu bridlica začala ťažiť už oveľa skôr, ale iba v malom množstve. Spočiatku išlo len o lom pre neďaleké okolie, lebo tu nebola vyvinutá dopravná infraštruktúra; to sa zmenilo až zavedením železnice. Keď bola v roku 1798 vystavaná železnica, začala sa bridlica dovážať do prístavu Port Penrhyn neďaleko Bangoru. V devätnástom storočí sa lom Penrhyn spolu s lomom Dinorwic stal dominantným v celom waleskom bridlicovom priemysle.

Lom Penrhyn bol významným miestom v dejinách britského robotníckeho hnutia, kedy miestni zamestnanci požadovali lepší plat a bezpečnejšie pracovné podmienky. Vôbec prvý tunajší štrajk trval celých jedenásť mesiacov, prebehol v roku 1896. Druhý nastal dňa 22. novembra 1900 a trval tri roky. Išlo o vôbec najdlhší spor v histórii britského priemyslu.

V rokoch 1964 až 2007 lom vlastnila spoločnosť Alfred McAlpine.

## Iné projekty

## Zdroj

Kategória:Bane vo Walese
Ján XV.

**Ján XV.** (rodným menom *Ján*; * ?, Rím, Pápežský štát - † 1. apríl 996, Rím, Pápežský štát) bol 137. pápež rímskokatolíckej cirkvi. Pápežský úrad zastával od 15. augusta 985 do svojej smrti.

## Životopis
Jána XV. zvolili ako dohodnutého kandidáta šľachty a Jána Crescencia. Ján kanonizoval biskupa z Augsburgu Ulricha, čo bola prvá kanonizácia v histórii pápežom. Ján zasiahol aj proti galikanizmu (pocitu nezávislosti francúzskych biskupov od pápežského stolca), keď zosadil rheimského arcibiskupa Gerberta. Po smrti Jána Crescencia v roku 988 sa vlády v pápežskom štáte chopil jeho brat, ktorý vládol ako tyran. V marci 995 vyhnali Jána za jeho chamtivosť. Vo vyhnanstve požiadal pätnásťročného nemeckého kráľa Ota III., ktorý sa chystal vtrhnúť do Ríma. Keď sa to Crescencius dozvedel, vyzval Jána, aby sa vrátil do Ríma, kde ho opäť inštalovali na pápežský stolec. Oto aj s vojskom vyrazil, ale kým došiel do Ríma, Ján zomrel na prudkú horúčku.

## Iné projekty

## Zdroj
* 

Kategória:Úmrtia 1. apríla
Kategória:Úmrtia v 996
Kategória:Talianski pápeži
Kategória:Osobnosti z Ríma
Kategória:Pochovaní v bazilike svätého Petra
Euandros

**Euandros** (*Euandros*, ) môže byť:
* v gréckej mytológii syn a nástupca lýkijského kráľa Sarpédona, pozri Euandros (syn Sarpédona)
* grécky filozof z 3. stor. pred Kr., pozri Euandros z Fókidy
* grécky sochár v 3. stor. pred Kr., pozri Euandros zo Sinópy
* grécky sochár v 1. storočí, pozri Euandros z Veroie

## Pozri aj
Evander
Evander

**Evander** môže byť:
* Euandros po latinsky
* v rímskej mytológii syn boha Herma, arkádsky kráľ, pozri Evander (mytológia)
Sarpédón (syn Európy)

**Sarpédón** (*Sarpédón*) je v gréckej mytológii syn najvyššieho boha Dia a Európy, dcéry sidónskeho kráľa Agénora. Bol kráľ Lýkie.

Antický autor Apollodoros z Atén uvádza, že podľa jednej verzie bol Sarpedón, syn Dia a Európy, bratom krétskeho kráľa Minoa a Rhadamanthya.  Keď ho jeho brat Minós vyhnal z Kréty, usadil sa v Lýkii, kde sa stal kráľom. Zeus ho za to, že bol vyhnancom z Kréty odškodnil darom trojnásobného ľudského života. 

Podľa Diodora Sicílskeho Sarpédón prišiel do Ázie s armádou a Lýkiu si podmanil. Na kráľovskom tróne sa jeho následníkom stal syn Euandros, ktorý sa oženil Déidameiou, dcérou Bellerofonta. Z ich manželstva sa potom narodil Sarpédón, ktorý bol účastníkom trójskej vojny, ​​aj keď niektorí autori uvádzajú, že bol synom Dia. 

V gréckych mýtoch sú mená týchto dvoch postáv niekedy omylom stotožňované. Trójskeho hrdinu Sarpédona opisuje Hyginus ako syna Dia a Európy.

Grécky historik Hérodotos o Sarpédonovi zaznamenal: "*Lýkovia pochádzajú pôvodne z Kréty; za starých čias totiž obývali celú Krétu samí barbari. Keď potom synovia Európy, Sarpédón a Minos, o vládu na Kréte sa svárili a Minos mal v tejto roztržke na vrch, vypudil Sarpédóna i s jeho prívržencami; títo vyhnanci sa potom presťahovali do krajiny Milyov v Ázii. Tu krajinu totiž, už teraz Lýkovia obývajú, ale patrila za starodávna Milyom, ktorí sa vtedy menovali Solymovia. Pokiaľ im vládol Sarpédon, nazývali sa Lýkovia menom Termilovia, menom, ktoré si priniesli so sebou a ktorým ich dodnes volajú ich susedia. Keď potom ku Termilom prišiel k Sarpédonovi z Athén Lykos, syn  Pandionov, ktorý bol taktiež vyhnaný svojim bratom Aigeom, vtedy sa postupom času premenovali podľa mena Lyka na Lýkiov*". 

## Referencie a bibliografia

Kategória:Postavy gréckej mytológie
Gruff Rhys

**Gruff Rhys** (rodným menom **Gruffydd Maredudd Bowen Rhys**; * 18. júl 1970, Haverfordwest, Wales) je waleský spevák a gitarista.

V rokoch 1988 až 1992 pôsobil v skupine Ffa Coffi Pawb, v ktorej hral aj bubeník Dafydd Ieuan. Spoločne s ním v roku 1993 založil skupinu Super Furry Animals, s ktorou do roku 2009 natočil deväť štúdiových albumov.

Od roku 2006 je spolu s producentom Boom Bip členom dua Neon Neon, s ktorým v rokoch 2008 a 2013 vydal dva štúdiové albumy.

V roku 2005 tiež vydal svoj prvý sólový album *Yr Atal Genhedlaeth*, nasledovalo ho *Candylion* v roku 2007, *Hotel Shampoo* v roku 2011 a *American Interior* (2014).

## Externé odkazy
* Oficiálny web

## Zdroj

Kategória:Waleskí rockoví gitaristi
Kategória:Waleskí rockoví speváci
Euandros (syn Sarpédona)

**Euandros** (*Euandros*) je v gréckej mytológii syn a nástupca lýkijského kráľa Sarpédona.  

V gréckych mýtoch bol jeho otec Sarpédon, syn boha Dia a Európy často stotožňovaný s iným Sarpédonom z Lýkie, ktorý žil tri generácie po ňom. Antický autor Diodoros preto zostavil v prvom storočí pred Kr. genealógiu, podľa ktorej mal Európin syn Sarpédon syna Euandra, ktorý sa oženil Déidameiou, dcérou Bellerofonta. Z ich manželstva sa potom narodil Sarpédón, účastník trójskej vojny.   

## Referencie a bibliografia

Kategória:Postavy gréckej mytológie
Haraiki

**Haraiki** (iný názov **Croker**) je malý atol v centrálnej časti súostrovia Tuamotu vo Francúzskej Polynézii.

Nachádza sa v strede súostrovia a jeho najbližším susedom je atol Marutea, vzdialený  na severovýchod. Z ďalších je to atol Reitoru ( na juhovýchod) alebo Hikueru ( na východ). Centrálny ostrov Francúzskej Polynézie Tahiti je vzdialený  smerom na západo-juhozápad.

## Geografia atolu
Atol má približne trojuholníkový tvar, v najdlhšom rozmere meria iba  a na šírku . Voda sa z okolitého oceánu do a z lagúny dostáva cez jediný, pomerne široký () prieplav, ústiaci smerom na juh.

Plytká lagúna má celkovú rozlohu . Z geologického hľadiska je to koralový atol, umiestnený na vrchole podmorskej sopky, ponorenej  pod hladinu mora. Sopka z oceánskeho dna meria na výšku  a vek sa odhaduje na 49,9 až 50,6 mil. rokov.

## Dejiny
Prvú návštevu atolu vykonal francúzsky moreplavec a objaviteľ  Louis Antoine de Bougainville v roku 1768.
30. októbra 1772 to bol španielsky moreplavec Domingo de Boenechea, ktorý atol pomenoval ako „San Quintín“ a neskôr sa na neho vrátil aj 2. novembra 1774. Atol 6. marca 1826 navštívil aj britský kapitán Frederick William Beechey, ktorý mu dal názov Crocker, a napokon 30. marca 1837 aj cestovateľ Edward Belcher.

## Súčasnosť
Atol je dnes oficiálne uvádzaný ako neobývaný, ale satelitné snímky Google Earth aj iné zdroje ukazujú, že v severnej časti atolu je zachovalé zoskupenie budov a pristávacie móla na vonkajšej aj vnútornej časti atolu. Je preto zrejmé, že na atole žije niekoľko ľudí/rodín, ktorí sa venujú najmä ťažbe kopry. Zo snímkov je tiež zrejmé, že prakticky celá súš atolu je pokrytá udržiavanými kokosovníkovými plantážami v dobrej kondícii, čo naznačuje, že sa o ne niekto pravidelne stará.

Prístup na ostrov je voľný, ale v dôsledku zložitosti miestnych prúdov a navigácie sa vstup do vôd atolu a na súš odporúča len za prítomnosti skúsených domorodých obyvateľov, ktorí poznajú miestne pomery a podmienky.

## Administratívne a geografické členenie
Geograficky patrí atol Haraiki k najväčšiemu zoskupeniu ostrovov v Tuamotu, Ostrovom Raeffsky. Tie zahŕňajú ešte aj atoly Anaa, Faaite, Tahanea, Motutunga, Takume, Raroia, Nihiru, Makemo, Katiu, Tuanake, Hiti, Tepoto Sud, Taenga, Marutea Nord, Aratika, Kauehi, Taiaro a Raraka.

Administratívne patrí atol do komunity Makemo, do ktorej patria okrem rovnomenného atolu ešte atoly Marutea Nord, Taenga, Katiu, Tuanake, Hiti, Tepoto Sud, Takume, Raroia a Nihiru.

## Referencie

## Externé odkazy
*Zoznam pôvodných názvov ostrovov Puamotu 
* Haraiki na tahitiheritage 

## Zdroje
* Tahiti Heritage
* National Geospatial-Intelligence Agency, navigačná príručka „Pacific Islands“
* 

Kategória:Atoly Tichého oceánu
Periboia (Korint)

**Periboia** (*Periboia*) je v gréckej mytológii nevlastná matka tébskeho kráľa Oidipa. 

Antický autor Apollodoros z Atén uvádza, že nevlastnou matkou tébskeho kráľa Oidipa bola Periboia, manželka korintského kráľa Polyba. Avšak podľa iných autorov jeho nevlastnou matkou bola Polybova manželka Meropé.   

## Referencie a bibliografia

Kategória:Postavy gréckej mytológie
Zuzka Šulajová

**Zuzka Šulajová** (* 12. november 1985, Bratislava) je slovenská spisovateľka.

## Život
Narodila sa v Bratislave 1985, vyštudovala 4-ročné Gymnázium v Bratislave. Neskôr vyštudovala andragogiku a pedagogiku na FiF UK, taktiež v Bratislave. 

Začala písať len sama pre seba v štrnástich rokoch, vďaka jej najlepšej kamarátke, s ktorou sa dohodli, že si dajú na jedny Vianoce nimi vymyslené krátke príbehy z prostredia ich školy. Odvtedy tvorila knižky dobrodružného žánru a nepomyslela na to, že by ich niekedy vydala. Džínsový denník 1 napísala v sedemnástich, ako odozvu na to, že rada čítala denníky. Vtedy existovali len zahraničné knižky denníkového typu a trochu jej vadilo americké prostredie, ich školský systém a príliš častá iracionalita.  Postavy mali afektované vystupovanie, častokrát konali nereálne, tak chcela vyskúšať, či by dokázala niečo podobné napísať v slovenskom štýle tak, aby ju to viacej bavilo čítať. Po dopísaní bol Džínsový denník štyri roky zavretý v zásuvke (písala ručne). Potom si ho prečítala a prvýkrát sa jej páčila nejaká jej "kniha". Poupravila to, prepísala do počítača a bez nejakého očakávania poslala do Slovenského spisovateľa. Zaujímal ju ich názor na jej písanie, nepočítala s tým, že jej vydajú knižku. Nikomu o tom nepovedala, dokonca ani rodičom. No už o dva týždne bolo všetko inak. Stalo sa jej niečo, o čom ani nesnívala. Džínsový denník bol na svete. 

## Knihy
* 2007 – *Džínsový denník*
* 2008 – *Dievča z minulosti*
* 2009 – *Džínsový denník 2*
* 2010 – *Ako z románu*
* 2012 – *Džínsový denník 3*
* 2013 – *Džínsový denník Lukášovými očami*
* 2014 – *Džínsový denník 4*
* 2015 – *Džínsový denník 5*
* 2016 – *Džínsový denník 6*
* 2019 – *Tajomstvá jedného domu*
*2019 – *Magický advent*
* 2020 – *Oheň v srdciach*
* 2021 – *Budem iná*
* 2022 – *Právo krvi a železa*

## Referencie

Kategória:Slovenskí spisovatelia
Kategória:Ženy v slovenskej literatúre
Kategória:Osobnosti z Bratislavy
Selekcia v múzeu

**Selekcia v múzeu** je výber istého predmetu z celku, je to zámerné získavanie predmetov, ktorí sú potencionálnymi nositeľmi muzeality. 

## Druhy selekcie
* Pasívna selekcia: je charakteristická pre múzeá, zbierajú sa predmety ktoré sa zachovali z minulosti. Nezachovajú sa vždy tie podstatné alebo najhodnotnejšie predmety. Nie je možnosť výberu a často sa nedá zabezpečiť ani sprievodná dokumentácia. 
* Aktívna selekcia: je selekcia súčasnej skutočnosti, dáva možnosť zachytiť skutočnosť čo najautentickejšie. Možno vybrať predmety, ktoré sú vhodné a dá sa vytvoriť sprievodná dokumentácia. 

## Kritéria selekcie
* Frekvencia: napr. obyčajné, bežné, veci dennej potreby (oblečenie)
* Kritérium progresívnosti: dokumentujú sa výnimočné veci
* Oblasti: fyzická súvislosť skupiny predmetov
* Reprezentatívnosť: zastupujú niečo najdôležitejšie
* Formy: forma predmetu môže ovplyvniť múzeum pri jeho získaní. Prednosť dostávajú predmety ktorým hrozí zánik, rozmery a trvalosť predmetu.

## Zdroj
* STRÁNSKÝ, Zbyněk Z.: *Úvod do studia muzeologie*, 2. vyd. Brno: Masarykova univerzita, 2000. ISBN 80-210-1272-2.

Kategória:Muzeológia
FC Steel Trans Ličartovce

**FC Steel Trans Ličartovce** bol slovenský futbalový klub, ktorý založila miestna mládež v novembri 1950. Výrazný prelom v histórii klubu nastal v roku 1992, kedy za 5 rokov postúpil z III. okresnej triedy až do II. ligy. Od roku 2002 pravidelne bojoval o postup do najvyššej slovenskej súťaže. 30. augusta 2004 klub prevzal zanikajúci klub 1. FC Košice. V lete 2005 sa klub transformuje na MFK Košice a sťahuje sa do Košíc. Futbal v Ličartovciach ale nezanikol, 11. augusta 2005 vznikol nový klub FC Ličartovce, ktorý začínal v roku 2008 v najnižšej súťaži ObFZ Prešov.

## Historické názvy
* 1950 - DŠO Sokol Ličartovce
* 1962 - TJ Družstevník Ličartovce
* 1992 - FC Plastt Ličartovce
* 1996 - FC Steel Trans Ličartovce

## Účasť v súťažiach
* 1991/92 - 1. miesto - III. trieda okresu Prešov
* 1992/93 - 1. miesto - II. trieda okresu Prešov
* 1993/94 - 1. miesto - I.B. trieda východoslovenského kraja
* 1994/95 - 1. miesto - IV. liga východoslovenského kraja
* 1995/96 - 1. miesto - III. liga východoslovenského kraja
* 1996/97 - 7. miesto - II. futbalová liga
* 1997/98 - 8. miesto - II. futbalová liga
* 1999/00 - 4. miesto - II. futbalová liga
* 2000/01 - 9. miesto - II. futbalová liga
* 2001/02 - 3. miesto - II. futbalová liga
* 2002/03 - 2. miesto - II. futbalová liga
* 2003/04 - 2. miesto - II. futbalová liga
* 2004/05 - 2. miesto - II. futbalová liga

## Referencie

Ličartovce
Kategória:Futbalové kluby založené v 1950
Ličartovce